A tagállamok kormányainak képviselői közös megegyezéssel nyilatkozatot fogadtak el egy Európai Hálózat- és Információbiztonsági Ügynökség felállításáról. Az Ügynökség referenciapontként működik, és függetlensége, az általa nyújtott tanácsok és az általa terjesztett információk színvonala, eljárásainak és működési módszereinek átláthatósága, valamint a számára kijelölt feladatok ellátásában tanúsított gondossága bizalmat kelt. (A Szerződés 251. cikke alapján hozott 2004. február 19-i tanácsi határozat)

Célkitűzés 1. Fokozza a Közösség, a tagállamok és az üzleti szféra képességét a hálózat- és információbiztonsággal kapcsolatos problémák megelőzésére, kezelésére és az azokra való reagálásra. 2. Segítséget nyújt és tanácsot ad a Bizottságnak és a tagállamoknak a hálózat- és információbiztonsággal kapcsolatos kérdéseket illetően. 3. Magas szintű szakértelmet fejleszt ki, és felhasználja ezt a szakértelmet a köz- és magánszektor szereplői közötti széles körű együttműködés ösztönzésére. 4. Felkérés esetén segíti a Bizottságot a hálózat- és információbiztonságra vonatkozó közösségi jogszabályok kidolgozásában.

Feladatok Az Ügynökség: a) információkat gyűjt az olyan jelenlegi és jövőbeni kockázatokról, amelyeknek hatásuk lehet az elektronikus hírközlő hálózatokra; b) tanácsot, illetve segítséget nyújt az Európai Parlamentnek, a Bizottságnak, az európai szerveknek, valamint az illetékes nemzeti szerveknek; c) elősegíti az ezen a téren működő különböző szereplők közötti együttműködést; d) elősegíti az együttműködést a hálózat- és információbiztonsággal kapcsolatos problémák kezelésére szolgáló közös módszerek kidolgozásában; e) hozzájárul a hálózat- és információbiztonsággal kapcsolatos kérdésekre vonatkozó tudatosság fejlesztéséhez valamennyi felhasználónál; f) segíti a Bizottságot és a tagállamokat az iparral folytatott párbeszédben; g) nyomon követi a szabványok kialakítását; h) tanácsokkal látja el a Bizottságot a hálózat- és információbiztonsággal kapcsolatos kutatásokról; i) előmozdítja a megelőzési megoldásokkal kapcsolatos kockázatértékelési tevékenységet; j) hozzájárul a harmadik országokkal folytatott együttműködéshez.

1. Igazgatótanács Felépítés: 1. a tagállamok egy-egy képviselője, a Bizottság három képviselője, a Tanács által kinevezett három, szavazati joggal nem rendelkező képviselő, akik egyenként az alábbi csoportok valamelyikét képviselik: a) az információ- és hírközlés-technológiai iparág; b) fogyasztói csoportok; c) tudományos szakértők. 2. A tanács tagjait helyettesíthetik póttagok. 2. Ügyvezető igazgató 1. Az Ügynökséget az ügyvezető igazgató irányítja, aki független a feladatai ellátásában. 2. Az ügyvezető igazgató megbízatásának időtartama legfeljebb öt év. 3. Külső ellenőrzés Európai Számvevőszék 4. Belső ellenőrzés A Bizottság belső ellenőre 5. A mentesítésért felelős hatóság: A Tanács javaslata alapján eljáró Parlament.

2006-os végleges költségvetés: 6,9 (6,3) millió EUR (ebből a Közösség hozzájárulása: 100 %). A személyzet tagjainak száma 2006. december 31-én: a létszámtervben szereplő álláshelyek száma: 44 (38), ebből betöltve: 38 (35) 8 (15) egyéb alkalmazott Teljes létszám: 46 (50) fő, amely a következőképpen oszlik el: operatív feladatok: 24 (22) fő, adminisztratív feladatok: 22 (28) fő.